Whisper Touch Keverék nőknek (10ml) - Doterra

2026-03-23T12:50:26+01:00

Price: 14572.80

Whisper™ Touch

Keverék nőknek

A nevéhez méltóan lágy és meleg aromájú, ugyanakkor sokrétű olajösszetételt kínáló doTERRA Whisper Touch egyedülállóan személyes illatot teremt. A keverék minden egyes esszenciális olaja önmagában is hívogató aromát áraszt, ám egymással ötvözve ezek az olajok olyan különleges illatot alkotnak, amely a viselője és a környezetében megforduló emberek érzékeit egyaránt felcsigázza. A parfümipar legbecsesebb virágainak tekintett jázmin és ilang ilang eufórikus hatású, virágos aromáját a pacsuli, a vanília, a fahéj és a kakaó meleg, fűszeres illatával párosítva olyan keveréket kapunk, amelyet páratlan komplexitás és aromatikus hatás jellemez. Vigye magával mindenhová, és alkalmazza egyszerűen a praktikus, golyós adagolónak köszönhetően.

Elsődleges előnyök

Külsőleg alkalmazva melegséget árasztó, pézsmás aromája megigézi és felcsigázza az érzékeket.

A Whisper Touch ilang ilang, jázmin és pacsuli esszenciális olajok keveréke frakcionált kókuszolajos bázisban.

A bőrön alkalmazva a meleg, lágy, virágos illatokat olyan erőteljes és dinamikus esszenciális olajok egészítik ki, mint a rózsa, a hawaii szantálfa és a bergamott.

Mit tartalmaz a csomag?

Pacsuli: Könnyen felismerhető, jellegzetesen gazdag, pézsmás és édes illata miatt a pacsulit az illatszergyártásban, valamint a mosószerekhez és légfrissítőkhöz hasonló, illatosított termékek előállításához is széles körben alkalmazzák. A pacsuli esszenciális olaj számos módon képes kedvező hatást gyakorolni a bőrre. Segít megtisztítani és megnyugtatni a bőrt. A pacsuli aromája ezenkívül segít a kedélyeket is megnyugtatni.

Bergamott: A bergamott az egyik legkényesebb citrusféle, amely speciális éghajlatot és talajösszetételt igényel ahhoz, hogy szépen teremjen. Görögországban a még éretlen gyümölcsöt desszertként kanalazva vagy kávé mellé fogyasztják. A bergamott egyedülálló a citrusos olajok között, mivel képes egyszerre hangulatjavító és megnyugtató hatást is kifejteni. Évszázadokon át alkalmazták a kedélyek csillapítására és az arcbőr fiatalítására.

Hawaii szantálfa: A Hawaii Nagy Szigetéről fenntartható módon beszerzett hawaii szantálfa esszenciális olaj nyugtató hatású, és hozzájárul a fiatalos arcbőr megőrzéséhez. A szantálfa rendkívüli előnyöket biztosít a bőr számára, ami miatt igen keresett összetevőnek számít test- és bőrápolási készítményekhez. Ezt a gazdag, édes illatú esszenciális olajat már évezredek óta alkalmazzák, hogy nyugalmat teremtsenek vele. Kiegyensúlyozó és felemelő tulajdonságai miatt tökéletes masszázsolajként szolgál.

Rózsa: Az „olajok királynője”-ként is emlegetett rózsa esszenciális olaj a világ egyik legértékesebb olaja. A rózsaszirmok olyan édes, virágos aromát adnak, amelyet a parfümök és az esszenciális olajok iparágában egyaránt nagyra becsülnek. A rózsaolajat a nap bármely szakában alkalmazhatja a pulzuspontokon, amikor csak egy felemelő aromára vágyik. Kiváló a bőr nedvességtartalmának kiegyensúlyozására, csökkenti a bőrhibák megjelenését, és elősegíti az egyenletes bőrtónust. A rózsa esszenciális olaj a nyakon és csuklón is alkalmazható, ha azt szeretné, hogy egy csodásan romantikus, egyedi illat lengje körbe.

Ilang Ilang: Az ilang ilang esszenciális olajat a trópusi ilang ilang fa csillag alakú virágaiból nyerik ki. Széles körben használják illatszergyártási és aromaterápiás célokra, emellett pedig vallási és esküvői szertartásokon is évszázadok óta fontos szerepet játszik. Gazdag, édes aromája, valamint védelmet nyújtó tulajdonságai miatt luxuskategóriás haj- és bőrápolási termékekben is gyakran megtalálhatjuk. Emellett az ilang ilang köztudottan nyugtató és hangulatjavító hatásokat is képes kifejteni.

Jázmin Touch: Próbálja ki a jázmin esszenciális olaj sokat dicsért illatát és megannyi jótékony kozmetológiai hatását, amelyet ez a praktikus, golyós kiszerelésű keverék mind magában rejt. A Jasmine Touch keverék nyugtató, mégis eufórikus hatású aromája révén javítja a kedélyállapotot, és optimista szemléletmódra sarkall. A bőrre gyakorolt előnyös tulajdonságairól híres keverék a bőr kondicionálását is támogatja. A „virágok királya”-ként emlegetett jázmint sokat méltatják pompás illata miatt, melynek köszönhetően a Jasmine Touch akár egyedi illatszerként is tökéletes a nap bármely szakában.

Fahéj: A fahéj édes, fűszeres aromája a világon mindenütt nagy népszerűségnek örvend. Egy trópusi, örökzöld fából nyerik, amely akár 14 méter magasra is megnő, kérge, levelei és virágai pedig igen magas illatanyag-tartalommal rendelkeznek. Habár a fahéj elsődlegesen a kulináris használati módok terén rendelkezik nagy múlttal, a belőle nyert esszenciális olaj valójában meglepően sokoldalú felhasználással kecsegtet. A fahéjat gyakran használják szájvizek és rágógumik ízesítéséhez.

Vetiver: A vetiver a perjefélék családjába tartozik, és számos célból termesztik. Egyéb fűfélékkel ellentétben a gyökérzete lefelé nő, aminek köszönhetően ideális az erózió megelőzésére és a talajstabilizáció biztosítására. A vetiver aromája gazdag, egzotikus és igen összetett, ezért széles körben használatos parfümökben. Nyugtató, kiegyensúlyozó hatásainak köszönhetően a vetiver esszenciális olaj masszázsterápiás célokra is kiváló. Lefekvés előtti használata pedig nyugtató légkört teremt.

Teljes összetevőlista

Cocos nucifera (kókusz) olaj, Pogostemon cablin olaja, Citrus aurantium bergamia (bergamott) héjából kivont olaj, Santalum album (szantálfa) olaj, Vanilla planifolia gyümölcskivonat, Rosa damascena (damaszkuszi rózsa) virágából kivont olaj, Jasminum grandiflorum (jázmin) virágkivonat, Cinnamomum zeylanicum leveléből kivont olaj, Cistus ladaniferus levelének/szárának kivonata, Vetiveria zizanoides gyökeréből kivont olaj, Theobroma cacao (kakaó) magjából előállított vaj, Cananga odorata virágából kivont olaj, limonén*, linalol*

* Természetesen előforduló olajösszetevők

Hadd tudja meg a világ...

Finom az illata!A doTERRA Whisper Touchban található egyedülálló olajok csodás, személyes illatot alkotnak, amely a bőrön alkalmazva megigézi és felcsigázza az érzékeket.Mindegy, hogy egy fontos eseményre készül a munkahelyén vagy csak egy laza hétvégére a városban, a doTERRA Whisper Touch keverékkel bárhol csodás illat lengi körbe (és csodásan is érzi magát) egész nap!

Használati módok

Tegyen belőle a csuklójára, a tarkójára és a pulzuspontjaira, ha egy igazán különleges, személyes illatra vágyik

Zuhanyzás után kenjen a Whisper Touch keverékből a csuklójára, amivel egy csodásan egyedi illathatást érhet el.

Tartsa a táskájában vagy a hátizsákjában, hogy mindig kéznél legyen!

Használati utasítás

Csak külsőleges használatra. Illatszerként, bőrápolás céljából vagy masszázshoz vigye fel a bőrre a golyós adagolóval.

Figyelmeztetés

Előfordulhat bőrérzékenység. Gyermekektől elzárva tárolandó. Ha várandós vagy orvosi kezelés alatt áll, konzultáljon kezelőorvosával. Kerülje a szemmel, belső füllel és érzékeny területekkel való érintkezést. A felvitelt követően legalább 12 órán át kerülje a napfényt és az UV-sugárzást.

Beszerzés

A kiterjedt, fenntartható beszerzési partnerkapcsolatok lehetővé teszik a doTERRA számára, hogy olyan exkluzív, szabadalmazott olajokat és keverékeket állítson elő, amelyek minden egyes növény tisztaságát és hatóerejét megőrzik.