Cheer Touch Hangulatemelő keverék (10ml) - Doterra

2026-03-23T12:51:19+01:00

Price: 9654.48

dōTERRA Cheer™ Touch

Hangulatemelő keverék

Akárcsak egy kellemesen melengető napsugártól, a Cheer Touch Hangulatemelő keveréktől is egy nagy adag pozitivitásra számíthat. Amikor éppen híján van a jókedvnek és az optimizmusnak, a Cheer keverék készen áll, hogy felderítse, és felélénkítse a hangulatát. A citrusos és fűszeres esszenciális olajok napsütést idéző, üde aromája bármikor jókedvre deríti a nap folyamán.

Elsődleges előnyök

A dōTERRA Cheer keveréktől megszokott jótékony hatások praktikus golyós kiszerelésben.

Külsőleg alkalmazva a Cheer aromája optimizmussal tudja eltölteni, ami a hangulatára is élénkítő hatással lesz.

Masszázshoz használva életteli vidámsággal és pozitivitással tölti fel.

A Cheer keveréket citrusos és fűszeres esszenciális olajok alkotják, amelyek mind hozzájárulnak melegséget árasztó, magával ragadó jellegéhez.

Mit tartalmaz a csomag?

Vadnarancs: A héjból hidegen sajtolt vadnarancsolaj energizáló aromájának és számos jótékony hatásának köszönhetően a dōTERRA egyik legkelendőbb esszenciális olaja. A monoterpénekben gazdag vadnarancs esszenciális olaj nyugtatja a bőrt, ezért kellemes kiegészítőként szolgál különféle szépségápolási termékekhez.

Csillagánizs: A csillagánizs egy Délkelet-Ázsiában őshonos örökzöld fa. Általában mindössze 4–6 méter magasra nő meg, de előfordulhat, hogy akár a 20 méteres magasságot is eléri. A kínai kultúrában „nyolcágú ánizsnak” vagy egyszerűen „nyolcágúnak” nevezik jellegzetes, nyolctüszős termésére utalva. A csillagánizsolaj fő kémiai összetevője az anetol, ez adja a jellegzetes, édesgyökérre emlékeztető aromáját, amelyről a csillagánizs esszenciális olaj és a növény termése is közismert. A doTERRA ZenGest™ keverék egyik fő összetevőjeként a csillagánizsolaj helyileg alkalmazva jótékony hatást gyakorol gyomorpanaszok esetén.

Gyömbér: A Madagaszkárról beszerzett dōTERRA gyömbér esszenciális olajat a növény friss rizómájából állítják elő, amely a gyömbér gyökérzetben folytatódó, föld alatti, módosult szára. Az ázsiai ételek kiemelt összetevőjeként ismert gyömbér konyhai fűszerként csípős, aromás ízt kínál. A nyugati hagyományok szerint inkább édességekhez, úgymint mézeskalácshoz vagy gyömbéres kekszekhez használják.

Bergamott: A bergamott az egyik legkényesebb citrusféle, amely speciális éghajlatot és talajösszetételt igényel ahhoz, hogy szépen teremjen. Görögországban a még éretlen gyümölcsöt desszertként kanalazva vagy kávé mellé fogyasztják. A bergamott egyedülálló a citrusos olajok között, mivel képes egyszerre hangulatjavító és megnyugtató hatást is kifejteni. Évszázadokon át alkalmazták a kedélyek csillapítására és az arcbőr fiatalítására.

Ilang Ilang: Az ilang ilang esszenciális olajat a trópusi ilang ilang fa csillag alakú virágaiból nyerik ki. Széles körben használják illatszergyártási és aromaterápiás célokra, emellett pedig vallási és esküvői szertartásokon is évszázadok óta fontos szerepet játszik. Gazdag, édes aromája, valamint védelmet nyújtó tulajdonságai miatt luxuskategóriás haj- és bőrápolási termékekben is gyakran megtalálhatjuk. Emellett az ilang ilang köztudottan nyugtató és hangulatjavító hatásokat is képes kifejteni.

Tömjén: Gazdag aromájának köszönhetően a tömjén esszenciális olaj az egyik legbecsesebbnek tartott és legértékesebb olaj, ezért gyakran nevezik az esszenciális olajok „királyának” is. Az ókori egyiptomiak már évszázadokkal ezelőtt is számtalan célra tömjéngyantát használtak a parfümöktől a bőrápolási célokra készített balzsamokig. Nyugtató és szépítő tulajdonságai miatt külsőleg alkalmazva bőrfiatalító hatású lehet, és hozzájárulhat a bőrhibák megjelenésének mérsékléséhez.

Indiai citromfű: Az indiai citromfűből füstös, citrusos esszenciális olaj állítható elő, amely számos előnyt kínál használójának. Az ázsiai gasztronómia már régóta alkalmazza az indiai citromfű esszenciális olajat levesek, teák és curryfélék elkészítéséhez, valamint hal-, szárnyas-, marha- és tengeri ételek ízesítéséhez is. Intenzív, gyógynövényes aromájának köszönhetően bármilyen helyiség légkörére üdítően hat.

Tonkabab: A Dipteryx odorata a borsófélék (Fabaceae) családjába tartozó csodaszép virágos fafaj, amelyre gyakran utalnak „kumaruként” vagy „brazil tikfaként” is. Ez a fafaj Dél-Amerika északi vidékein őshonos, és a magját tonkababnak nevezik. A baboknak magas kumarintartalmuk miatt erőteljes aromájuk van, ami édes vaníliaillatot kölcsönöz nekik.

Vaníliaabszolút: A Vanilla planifolia a kosborfélék családjába tartozó Vanilla nemzetség egyik faja, amely több térségben, köztük Mexikóban, Közép-Amerikában, Kolumbiában és Brazíliában is megtalálható. Ez az örökzöld kúszónövény magas vanillintartalommal rendelkezik, ami miatt a vaníliaízesítések népszerű forrásaként szolgál.

Teljes összetevőlista

Cocos nucifera (kókusz) olaj, Citrus aurantium dulcis (narancs) héjából kivont olaj, Illicium verum (ánizs) leveléből kivont olaj, Zingiber officinale (gyömbér) gyökeréből kivont olaj, Citrus aurantium bergamia (bergamott) héjából kivont olaj, Cananga odorata virágából kivont olaj, Boswellia carterii olaj, Cymbopogon flexuosus olaja, Dipteryx odorata magjának kivonata, Vanilla planifolia termésének kivonata, limonén*, citrál*, linalol*, esztragol*, kumarin*, benzyl-benzoát*, benzil-szalicilát*.

* Természetesen előforduló olajösszetevők

Induljon derűsen a nap

A doTERRA Cheer Touch esszenciálisolaj-keverék bármikor készen áll, hogy jókedvre derítse és felvillanyozza. Próbálja ki, és használja a doTERRA Cheer Touch keveréket a reggeli jógázás, a reggeli tea elfogyasztása vagy újságolvasás közben, hogy segíthessen optimizmussal indítani a napját.

Használati módok

Alkalmazza a Cheer keveréket az AromaTouch kézi technikához.

Használja reggelente, hogy optimizmussal és vidámsággal töltse el.

A téli időszakban kenjen belőle magára és lélegezze be többször is a nap folyamán, hogy hangulatemelő aromája kifejthesse hatását.

Használati utasítás

Helyileg: Csak külsőleges használatra. Illatszerként, bőrápolás céljából vagy masszázshoz vigye fel a bőrre a golyós adagolóval.

Figyelmeztetés

Előfordulhat bőrérzékenység. Gyermekektől elzárva tárolandó. Ha Ön várandós, szoptat vagy orvosi kezelés alatt áll, konzultáljon kezelőorvosával. Kerülje a szemmel, belső füllel és érzékeny területekkel való érintkezést. A termék felvitelét követő legalább 12 órán át kerülje a napfényt vagy UV-sugárzást.